अब डेरा ढाणियों में बिजली कनेक्शन मिलेगा आसानी से
उत्तरहरियाणा बिजली वितरण निगम ने मंगलवार को ग्रामीण डेरा ढाणियों के लिए बिजली कनेक्शन लेने की प्रक्रिया को अासान कर दिया है। दरअसल डेरा ढाणियों में बिजली अासानी से नहीं पहुंच पाती है। इसलिए उत्तर हरियाणा बिजली वितरण निगम ने ऐसी जगहों पर बिजली आसानी से मिले इसके लिए यह कदम उठाया है। निगम ने हाल ही में एग्रीकल्चर फीडर्स पर पैट (पायलट एडवांस ट्रांस्फार्मर) लगाकर कनेक्शन जारी करने के अादेश भी दे दिए हैं। साथ ही जहां एपी फीडर्स पर पैट नहीं लगाया जा सकता, वहां पर अब स्कूल डोमेस्टिक फीडर्स से डेरा ढाणियों को कनेक्शन दिया जाएगा। इस पर निगम प्रवक्ता ने यह बताया कि ग्रामीण क्षेत्रों में लोग बड़ी संख्या में खेतों में डेरा या ढाणी बनाकर रहते हैं जिसकी वजह से कई लोगों के पास बिजली पहुंच नहीं पाती है।
hin_Deva hin_Deva